ČETVRTAK 10.12.2020. HRVATSKI JEZIK-AK,KH,MD

PROČITAJ PRIČU NEKOLIKO PUTA. ODGOVORI NA PITANJA.

KAKO ME ZOVU (Sanja Pilić)

- Kolačiću, donesi mi novine! - viče tata.  
- Krumpiriću, kako je bilo u školi? - pita me mama.  
- Bombončiću kad ćeš me posjetiti? - interesira se teta Antoaneta iz Varaždina.  
Uopće me nitko ne zove Juraj.  
Ja sam sarmica, čokoladica, krafnica i kiflica.  
Nisam uopće čovjek. Čak ni čovječuljak!  
Ni dječačić.  
Kad sam bio mali, zvali su me žaburinac, palindo lando, beburinac, kuki, guglj-gugulj, campili i pljucko.  
Teta čistačica u školi naziva me micek, a prodavač u trgovini mucek.  
Malo sam zbunjen.  
Zašto sam uopće dobio ime?  
Još mi tepaju Jurko, Jurica, Jurek.  
Izgleda da me ne shvaćaju ozbiljno! Moram se potruditi! Imam osam godina i nisam više u pelenama. Samostalan sam, perem zube, pospremam igračke i brišem noge prije negoli uđem u kuću. Gotov sam čovjek! A oni meni govore; kuglico, loptico medeku… Zapravo, mislim da su odrasli malo munjeni. Izmislili su imena, a onda ih ne upotrebljavaju. Moju sestru su do petog razreda nazivali točkica, ciklamica, zvjezdica, loptica i vrapčić. Dok jednog dana nije pošizila i obavijestila ih da se zove Mirjana. Mirjana se izborila da bude Mirjana.  
A ja se moram izboriti da budem Juraj, a ne nekakav kvrgica, pločica, šunkica i daščica.  
- Šunkice, budi ljubazan i odnesi smeće.  
- Medvjediću, utišaj televizor!  
- Anđeleku, spremi se u krevet!  
I tako svaki dan.  
Ja sam Juraj koji uopće nije Juraj. Uopće ne kužim odrasle. Ali sad idem u krpe i neću više razmišljati.  
- Lutkice, lijepo spavaj... - mama me ljubi u čelo.  
- Laku noć, kažem zijevajući.  
- Laku noć, ribice - mama zatvara vrata.  
Ha,ha, sad ću utonuti u san.  
Kao Trnoružica, naravno!

ODGOVORI NA PITANJA:

1. KAKO SE ZOVE DJEČAK IZ PRIČE?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. KOJI SU NEKI DJEČAKOVI NADIMCI?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. KAKO SE ZOVE DJEČAKOVA SESTRA?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. TKO JE TEBI DAO TVOJE IME?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. ZNAŠ LI KAKO SU RODITELJI JOŠ HTJELI TEBE NAZVATI?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. SVIĐA LI TI SE TVOJE IME?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. KAKO TEBI DAJU NADIMKE RODITELJI, BRAĆA I PRIJATELJI?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_